stanford-oval/wikipedia huggingface dataset:
Elokirva

| Elokirva |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Aphidoidea
Heimo::  Kirvat Aphididae
Alaheimo::  Putkikirvat Aphidinae
Tribus::  Macrosiphini
Suku::  Metopolophium
Alasuku::  Metopolophium
Laji::  dirhodum
Kaksiosainen nimi
 Metopolophium dirhodum  (Walker, 1849) 
Katso myös
   Elokirva Commonsissa 
Infobox OKNimi-testi OK: 
Elokirva, joissakin lähteissä ruusukirva, (Metopolophium dirhodum) on pieni kirvoihin kuuluva hyönteinen. Sillä on jonkin verran merkitystä viljakasvien tuholaisena.
Koko ja ulkonäkö

Elokirvan siivettömät yksilöt ovat kapean päärynänmuotoisia, väriltään hailakan vaaleanvihreästä vaalean kellanvihreään ja eläimen selkäpuolella on tummempi, vihreä pitkittäisjuova. Tuntosarvet ovat noin 2/3 ruumiin pituudesta. Raajat, tuntosarvet ja vaharauhasputket ovat vaaleat, mutta kunkin tuntosarven jaokkeen kärki on tumma, samoin säären kärki ja nilkka. Takaruumiin kärjen cauda on vaalea, kärjestään melko tylppä ja pituudeltaan noin puolet vaharauhasputkien pituudesta. Vaharauhasputket ovat pitkät ja tyvestään paksummat. Siivelliset yksilöt muistuttavat siivettömiä. Ruumiin pituus 1,6–2,9 mm.
Kromosomiluku 2n=18.
Levinneisyys

Elokirvaa tavataan laajalti lauhkeilla alueilla Euroopassa, Aasiassa ja Pohjois-Amerikassa Suomessa siitä on havaintoja lähinnä maan eteläosista, mutta kirva on tavattu aina Inarin korkeudelta saakka
Elinympäristö ja elintavat

Elokirva kuuluu kirvalajeihin, jotka vaihtavat ravintokasviaan. Primääri-isäntiä ovat luonnonvaraiset ja viljellyt ruusut. Näissä kirvat elävät pieninä ryhminä kasvin yläosissa lehtien alapinnoilla sekä kukannupuilla ja niiden varsilla. Kesäkuun lopulla tapahtuu osittainen isännänvaihto, jolloin osa kirvoista siirtyy sekundääri-isäntiin, joita ovat erilaiset heinä-, sara- ja vihviläkasvit. Tällöin niitä siirtyy myös vehnään, ohraan, kauraan ja maissiin. Sekundääri-isännillä kirvat elävät kasvin keskiosissa lehtien alapinnoilla ja aiheuttavat lehden kellastumisen, käpristymisen ja kuivumisen. Yksittäinen neitseellisesti lisääntyvä naaras elää 20–38 vuorokautta, jona aikana se synnyttää jopa 160 poikasta. Loppukesällä kirvat palaavat ruusuille ja syksyllä alkaa syntyä myös koiraita. Koiraat parittelevat naaraiden kanssa, jotka munivat ruusujen silmujen ympäristöön. Lajin kannalta parhaat olosuhteet ovat 21–25 °C:n lämpötila 70–80 % ilmankosteus. Vuoden aikana sukupolvia on 10–14 ja laji talvehtii munana.
Länsi-Euroopassa laji lisääntyy usein ainoastaan neitseellisesti, jolloin talvehtiva vaihe on nymfi tai aikuinen kirva. Kasvitaudeista elokirva levittää ainakin maissin mosaiikkivirusta (MMV) ja viljan kääpiökasvuviroosia (BYDV).
Elokirvan torjunta tapahtuu muiden kirvojen torjunnan yhteydessä.
Ravintokasvit

Primääri-isäntiä ovat ruusut (Rosa), sekundääri-isäntiä heinäkasvit (Poaceae) ja sarakasvit (Cyperaceae) ja vihviläkasvit (Juncaceae).
Aiheesta muualla

Aphid Species File (englanniksi)
Plantwise: Rose-grass aphid (Metopolophium dirhodum) (englanniksi)
Centre for Agriculture and Biosciences International (CABI): Metopolophium dirhodum (rose-grass aphid) (englanniksi)
Pherobase: Semiochemicals of Metopolophium dirhodum, the Rose-grain aphid (englanniksi)
Erik Nyström (jääkiekkoilija)

| Erik Nyström (jääkiekkoilija) |
| --- | --- |

Henkilötiedot
Syntynyt: 30. lokakuuta 1993 (ikä 30) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  181 cm
Paino:  80 kg
Seura
Seura:  ei joukkuetta
Pelaajaura
Pääsarjaura:  2011–
Aik. seurat:  MODO Hockey (SEL) Karlskrona HK (Allsv.) Hamilton Bulldogs (AHL) Medveščak Zagreb (KHL) Djurgårdens IF (Champions HL) Timrå IK (Allsv.) IK Pantern (Allsv.) Frölunda HC (Champions HL) TPS (SML) AIK IF (Allsv.) IK Pantern (Allsv.) Västerviks IK (Allsv.)
NHL-varaus:  154. varaus, 2012 Montreal Canadiens
Erik Nyström (s. 30. lokakuuta 1993 Tukholma, Ruotsi) on ruotsalainen jääkiekkoilija. Hän on pelipaikaltaan vasen laitahyökkääjä. Hän pelannut urallaan ulkomailla myös AHL:ssä, KHL:ssä, Kroatiassa ja Suomessa.
Ura > Maajoukkueura

Nyström on pelannut 12 nuorten maaottelua.
Pelityyli

Elite Prospects -sivuston mukaan Nyström on työteliäs ja teknisesti taitava pelaaja, jolla on hyvä visio. Hän ei ole kaikkien nopein luistelija, mutta liikkuu kevyesti. Nyström liikuttaa kiekkoa hyvin nopeassa vauhdissa. Hän ei ole kuitenkaan kovin fyysinen pelaaja, eikä Nyströmin pelityyli sovi juurikaan puolustavaan rooliin.
Egyptin 9. dynastia

Egyptin 9. dynastia hallitsi Egyptiä ensimmäisen välikauden aikana. Dynastian hallintokaupunkina oli Herakleopolis Megale.
| Nimi | Huomautus | Hallitusaika |
| --- | --- | --- |
Meryibre Khety I: 
Neferkare VII: 
Khety II: 
Setut: 
Khety III: 
Mery: 
Shed: 
H:
Esa Jantunen

Esa Jantunen (s. 20. syyskuuta 1965) on entinen suomalainen moukarinheittäjä. Hän edusti Lappeenrannan Urheilu-Miehiä ja häntä valmensi Martti Jantunen.
Jantunen karsiutui loppukilpailusta Splitin EM-kisoissa 1990 oltuaan karsinnan seitsemästoista tuloksella 71,60 m. Hän edusti Suomea aikuisten maaotteluissa vuosina 1989−1992 ja voitti maaottelun moukarikilpailun Helsingissä vuosina 1990 ja 1991.
Jantunen  saavutti SM-hopeaa 1990 ja 1992 sekä SM-pronssia 1989. Hän heitti ennätyksensä 76,02 m Kuortaneella 23. kesäkuuta 1990.
Egyptin 3. dynastia

Egyptin 3. dynastian aikana alettiin rakentaa porraspyramideja, ja kolmannen hallitsijasuvun aikana Memfiistä tuli pääkaupunki.
| Nimi | Huomautus | Vuodet |
| --- | --- | --- |
| Sanakht | - | 2686 eaa. – 2668 eaa. |
| Djoser | Imhotepin rakennuttama Sakkaran porraspyramidi | 2668 eaa. – 2649 eaa. |
| Sekhemkhet | - | 2649 eaa. – 2643 eaa. |
| Khaba | - | 2643 eaa. – 2637 eaa. |
| Huni | - | 2637 eaa. – 2613 eaa. |
Jalkapallon Euroopan-mestaruuskilpailut 2020 – Lohko D

Jalkapallon Euroopan-mestaruuskilpailujen 2020 D-lohkossa pelasivat Englanti, Kroatia, Tšekki ja Skotlanti. Ottelut pelattiin 13.–22. kesäkuuta 2021 Wembley Stadiumilla Lontoossa ja Hampden Parkilla Glasgow'ssa.
Joukkueet

| Arvonta- sijoitus | Joukkue | Karsiutumistapa | Esiintyminen turnauksessa | Edellinen esiintyminen | Edellinen paras sijoitus | Karsinnan ranking marraskuu 2019 | FIFA:n ranking toukokuu 2020 |
| --- | --- | --- | --- | --- | --- | --- | --- |
| D1 |  Englanti | Lohko A:n voittaja | 10 10. | 2016 | 03 Kolmas (1968), Välierät 1996 | 3 | 4 |
| D2 |  Kroatia | Lohko E:n voittaja | 06 6. | 2016 | 5 Puolivälierät (1996, 2008) | 10 | 14 |
| D3 |  Skotlanti | Pudotuspelien C-polun voittaja | 03 3. | 1996 | 17 Lohkovaihe (1992, 1996) | 29 | 44 |
| D4 |  Tšekki | Lohko A:n toinen | 10 10. | 2016 | 01 Voittaja (1976) | 18 | 40 |
Sijoitukset

| Sij>  | Joukkuen • k •  | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Englanti (I) | 3 | 2 | 1 | 0 | 2 | 0 | +2 | 7 | Etenee pudotuspeleihin |
| 2 |  Kroatia | 3 | 1 | 1 | 1 | 4 | 3 | +1 | 4 | Etenee pudotuspeleihin |
| 3 |  Tšekki | 3 | 1 | 1 | 1 | 3 | 2 | +1 | 4 | Etenee pudotuspeleihin |
| 4 |  Skotlanti (I) | 3 | 0 | 1 | 2 | 1 | 5 | −4 | 1 |  |
.
Ottelut > Englanti vs. Kroatia

Englanti  v  Kroatia
| Englanti  | 1–0 |  Kroatia |
| --- | --- | --- |
|  Sterling  57'  | Raportti |  |
Ottelut > Skotlanti vs. Tšekki

Skotlanti  v  Tšekki
| Skotlanti  | 0–2 |  Tšekki |
| --- | --- | --- |
|  | Raportti |  Schick  42', 52'  |
Ottelut > Kroatia vs. Tšekki

Kroatia  v  Tšekki
| Kroatia  | 1–1 |  Tšekki |
| --- | --- | --- |
|  Perišić  47'  | Raportti |  Schick  37' (rp.)  |
Ottelut > Englanti vs. Skotlanti

Englanti  v  Skotlanti
| Englanti  | 0–0 |  Skotlanti |
| --- | --- | --- |
|  | Raportti |  |
Ottelut > Kroatia vs. Skotlanti

Kroatia  v  Skotlanti
| Kroatia  | 3–1 |  Skotlanti |
| --- | --- | --- |
|  Vlašić  17'  Modrić  62'  Perišić  77'  | Raportti |  McGregor  42'  |
Ottelut > Tšekki vs. Englanti

Tšekki  v  Englanti
| Tšekki  | 0–1 |  Englanti |
| --- | --- | --- |
|  | Raportti |  Sterling  12'  |
Egon Krenz

| Egon Krenz |
| --- | --- |
 Krenz vuonna 1984
Valtioneuvoston puheenjohtaja
 18. lokakuuta – 3. joulukuuta 1989  
Edeltäjä:  Erich Honecker
Seuraaja:  Manfred Gerlach
Henkilötiedot
Syntynyt: 19. maaliskuuta 1937 (ikä 87) Kolberg, Saksan valtakunta
Tiedot
Puolue:  Saksan sosialistinen yhtenäisyyspuolue
 Nimikirjoitus
Egon Krenz (s. 19. maaliskuuta 1937 Kolberg, Saksan valtakunta) on entinen itäsaksalainen poliitikko, joka toimi lyhyen aikaa Itä-Saksan viimeisenä kommunistisena puoluejohtajana. Hän seurasi vallasta syrjäytettyä Erich Honeckeria ja toimi Saksan sosialistisen yhtenäisyyspuolueen (SED) pääsihteerinä, Itä-Saksan valtioneuvoston puhemiehenä sekä kansallisen puolustusneuvoston puhemiehenä lokakuusta joulukuuhun 1989.
Krenz oli räätälin poika toisessa maailmansodassa menettämiltä alueilta, eikä koskaan nähnyt isäänsä. Erich Honeckerin tuella hän nousi nuorisoliitossa (FDJ) ja päätyi sen pääsihteeriksi vuonna 1974. Hän opiskeli opettajaksi ja Neuvostoliiton kommunistisen puolueen (NKP) yliopistossa Moskovassa vuosina 1964–1967. Toukokuussa 1976 hänet nimitettiin varajäseneksi politbyroohon. Vuonna 1983 hän siirtyi FDJ:sta puolueen keskuskomitean sihteeriksi ja hänestä tuli politbyroon täysjäsen. SED:ssä hänen vastuullaan oli turvallisuusasiat. Politbyroon nuorimpana jäsenenä hänen tulevaisuutensa näytti valoisalta, kunnes Honecker alkoi vieraantua Mihail Gorbatšovin NKP:sta ja kansan tyytymättömyys nousi.
Kansannousun ja mielenosoitusten aikana Krenz johti kaappausta Honeckeria vastaan 18. lokakuuta 1989. Honecker suositteli häntä uudeksi keskuskomitean pääsihteeriksi. Kuten Honecker, Krenz otti myös valtionpäämiehen aseman. Uusi puoluejohto ei kuitenkaan kyennyt hallitsemaan kehitystä maassa ja se joutui avaamaan rajat Länsi-Saksaan sekä pian myös luopumaan yksinvallasta. Kommunistisen järjestelmän kukistuttua Krenz pakotettiin eroamaan 3. joulukuuta. Valtionpäämieheksi hänen tilalleen tuli liberaalidemokraatteja edustanut Manfred Gerlach ja SED:n pääsihteeriksi puolueen sisäinen toisinajattelija Gregor Gysi.
Myöhemmin Krenz erotettiin puolueesta ja pidätettiin. Vuonna 1997 hänet tuomittiin kylmän sodan aikaisista rikoksista kuudeksi vuodeksi ja kuudeksi kuukaudeksi vankilaan. Hän vapautui ehdonalaiseen joulukuussa 2003 kärsittyään tuomiostaan hieman yli kolme vuotta.
Krenz asuu nykyään Dierhagenin kaupungissa Itämeren rannikolla Mecklenburg-Etu-Pommeriissa.[lähde? ] Hän puolustaa edelleen entistä Itä-Saksaa eikä omien sanojensa mukaan ole muuttanut poliittisia näkemyksiään. Krenz puhuu sujuvasti venäjää. Hän kehui vuonna 2019 Venäjän presidenttiä Vladimir Putinia sanoen, että ”Gorbatšovin ja Jeltsinin kaltaisten heikkojen presidenttien jälkeen on suuri onni Venäjälle, että sillä on Putin”. Hän myös uskoo, ettei kylmä sota koskaan päättynyt. Venäjän hyökättyä Ukrainaan Krenz on ilmaissut tukensa rauhanneuvotteluille ja vastustaa sitä, että Saksa ja muut länsimaat lähettävät aseita Ukrainaan. Lisäksi hän on vaatinut kaikkien Venäjän vastaisten pakotteiden lopettamista.
Aiheesta muualla

Kuvia tai muita tiedostoja aiheesta Egon Krenz Wikimedia Commonsissa
Esofagiitti

Esofagiitti (ICD-10 K20#) eli ruokatorven tulehdus johtuu yleensä refluksitaudista. Tällöin käytetään termiä refluksiesofagiitti. Ruokatorven alaosan tulehdus on refluksitaudin yleisin lisäsairaus (komplikaatio). Sen oireena on jatkuva ylävatsan tai rintalastan takainen kipu. Muita syitä esofagiitille voivat olla trauma, syövyttävät aineet tai mikrobit, joista yleisimpiä ovat hiiva (Candida albicans), Herpes simplex tai sytomegalovirus. Lisäksi on eosinofiilinen esofagiitti.
Refluksiesofagiitti (ICD-10 K21.0) on yleensä lievä ja komplikoitumaton. Se voi kuitenkin aiheuttaa Barrettin ruokatorven, ruokatorven ahtauman tai verenvuotoa. Refluksiesofagiitti hoidetaan hoitamalla refluksitauti.
Kuvia esofagiitista

| 0 | 1 | 2 |
| --- | --- | --- |
| Candidaesofagiitti mikroskoopissa pienellä suurennoksella. PAS-värjäys. | Candidaesofagiitti mikroskoopissa suurella suurennoksella. PAS-värjäys. | Refluksiesofagiitin aihettama Barretin ruokatorvi tähystyksessä. |
| Herpesesofagiitti tähystyksessä otetussa näytepalassa mikroskoopissa pienellä suurennoksella. HE-värjäys | Herpesesofagiitti tähystyksessä otetussa näytepalassa mikroskoopissa suurella suurennoksella. HE-värjäys |  |
Eezy Kevytyrittäjät

| Eezy Kevytyrittäjät |
| --- | --- |

Perustettu:  2008
Kotisivu:  https://kevytyrittajat.eezy.fi/
Infobox OKVirheellinen NIMI-arvo: 
Eezy Kevytyrittäjät, aiemmin Eezy, on suomalainen osuuskunta ja osa Eezy-konsernia. Eezy perustettiin vuonna 2008 ja se oli Suomen ensimmäinen laskutuspalvelu. Eezy tarjoaa laskutuspalvelua yksityishenkilöille, jotka palvelun avulla voivat harjoittaa itsenäistä, yrittäjämäistä toimintaa nk. kevytyrittäjänä ja laskuttaa työnsä ilman omaa yritystä. Palvelulla on yli 25 000 rekisteröitynyttä käyttäjää (2019).
Eezy Kevytyrittäjät maksaa työnsuorittajalle palkan ja hoitaa laskutuspalveluihin soveltuvat lakisääteiset velvoitteet toimeksiantajana toimivan yrityksen tai yksityishenkilön puolesta. Palkka muodostuu kun arvonlisäverottomasta summasta vähennetään ennakonpidätys, Eezyn palvelumaksu ja työnantajan sairausvakuutusmaksu.
Historia

Jouni Valta ja Titta Teittinen perustivat vuonna 2008 Eezyn. Eezy.fi-nimellä markkinoitava palvelu tarjosi väylän tehdä laskutettavaa työtä ilman omaa yritystä. Ostaja ja myyjä sopivat keskenään työn yksityiskohdista ja Eezy toimi heidän välissään laskuttavana yrityksenä. Kun asiakas on maksanut työnsä, työn tekijälle maksetaan palkkio, josta on vähennetty verot ja kulut.
Vuonna 2015 Eezystä tuli osa VMP Group -konsernia. Eezy on myös jäsenyritys Uusi työ ry:ssä.[lähde? ]
Vuonna 2018 Eezyn liikevaihto oli noin 46 miljoonaa euroa, sillä oli 18 työntekijää ja yrityksen toimipaikka Helsingissä. Lisäksi Eezyllä oli neuvontapisteitä 15 paikkakunnalla Suomessa.
Marraskuussa 2019 VMP-konserni ilmoitti vaihtavansa nimensä Eezyksi. Eezy jatkoi uudella nimellä Eezy Kevytyrittäjät.
Tunnustuksia

Eezy sijoittui suomalaisia kasvuyrityksiä esittävällä Kauppalehden Kasvajat 2012 -listalla sijalle 21
Aiheesta muualla

kevytyrittajat.eezy.fi
Esa Hyvönen

Esa Hyvönen on suomalainen helluntailainen pastori. Hyvönen on koulutukseltaan teologian maisteri. Hyvönen on tutkinut Itä-Suomen yliopistossa eksegetiikkaa ja erikoistunut Matteuksen evankeliumin teksteihin Pyhästä Hengestä. Hyvönen on toiminut Jyväskylän helluntaiseurakunnan johtavana pastorina vuodesta 2019 alkaen. Aikaisemmin Hyvönen on Keravan helluntaiseurakunnan johtavana pastorina ja nuorisopastorina (2010–2019) sekä neljän vuoden ajan Mikkelin helluntaiseurakunnan seurakuntapastorina.
Eezy VMP

| Eezy VMP |
| --- | --- |

Perustettu:  1988
Perustaja:  Mauno Savolainen ja Riitta Savolainen
Toimiala:  henkilöstöpalvelut, työvoiman välittäminen
Emoyhtiö:  Eezy
Kotisivu:  www.vmp.fi
Infobox OKVirheellinen NIMI-arvo: 
Eezy VMP, aiemmin VMP (aiemmin myös nimillä VMP Varamiespalvelu ja Varamiespalvelu), oli suomalainen henkilöstöpalvelualan yritys ja osa Eezy-konsernia. Eezy VMP toimi franchising-periaatteella kymmenillä paikkakunnilla ympäri Suomen, Hangosta Rovaniemelle. Se tarjosi vuosittain työtä tuhansien asiakasyritystensä kautta yli 10 000 henkilölle.
Vuonna 2019 VMP-konserni päätti vaihtaa nimekseen Eezy. Nimeä oli aiemmin käyttänyt konserniin kuuluva Eezy Kevytyrittäjät.
Huhtikuussa 2021 kerrottiin, että Eezy VMP ja Eezy Henkilöstöpalvelut yhdistyvät. Uuden organisaation nimeksi tuli Eezy Henkilöstöpalvelut.
Historia

Mauno Savolainen ja hänen vaimonsa Riitta Savolainen perustivat ensimmäisen yhteisen yrityksensä 1980-luvulla. Se oli keskittynyt kiinteistöhuoltoon ja tarjosi muun muassa traktorilla tehtyjä lumitöitä. Yritys myytiin vuonna 1986, minkä jälkeen Savolaiset pitivät pientä majoitusliikettä. Majoitusliikkeen työvoimatarve vaihteli sesonkien mukaan, ja Savolaisia harmitti, miten hiljaisina aikoina rahaa kului palkkoihin kohtuuttoman paljon. Mauno Savolainen sai ajatuksen, että "pitäisi olla helppo ostopalvelu, jonka kautta saisi työntekijän tarpeeseen.” Tästä ideasta syntyi vuonna 1988 Varsinais-Suomen Varamiespalvelu Oy:n.  Seuraavana vuonna palvelu laajeni muualla Suomeen (Helsinki, Lahti, Oulu, Tampere) ja "varsinaissuomalaisesta" tuli "valtakunnallinen".
Suomen 1990-luvun alun lama koetteli yritystä, joka selvisi valuuttalainasta kuluja karsimalla ja lisälainalla, minkä ansiosta Savolaiset saivat pitää kotinsa. Yritys mietti palvelukonseptinsa uusiksi. Laman myötä henkilöstövuokraus oli kasvanut hurjasti, ja hyödyntääkseen trendiä Savolaiset kehittivät Varamiespalvelulle franchising-konseptin, jonka he käynnistivät 1990-luvun puolivälin jälkeen. Ensimmäiset franchiseyrittäjät olivat Jyväskylässä, Lahdessa, Vantaalla ja Espoossa, mutta pian toiminta laajeni koko maan kattavaksi.
Vuonna 2004 Varamiespalvelun toiminta kansainvälistyi, kun sen ensimmäinen palvelualue aloitti toimintansa Tallinnassa. Vuonna 2008 yrityksen toiminta laajeni ensin Ruotsiin, josta ostettiin henkilöstöpalvelualan yritys Prima Bemanning AB ja myöhemmin Espanjaan.
Loppuvuonna 2009 ketjuun kuului 52 palvelualuetta, joista Suomessa oli 39, Ruotsissa 9, Virossa 3 ja Espanjassa 1. Ennen toimintojen keskittämistä ketjuun oli kuulunut 69 palvelualuetta.
Vuonna 2010 Varamiespalvelu-Yhtiöistä tuli VMP Group.
Vuonna 2017 VMP Varamiespalvelu voitti Työeläkevakuuttaja Eteran Työkykypalkinnon. Voittajan valitsi viiden finalistiyrityksen joukosta MTV Uutisten vastaavana päätoimittajana toiminut Merja Ylä-Anttila. Hänen valintaansa vaikutti eniten se, miten VMP otti huomioon eri puolilla Suomea toimivat yksiköt ja vuokratyöntekijät rakentaessaan yhteisöllisyyttä. Yhteishenkeä synnytettiin esimerkiksi sosiaalisen median luovalla käytöllä, huumorilla ja nuoria innostavalla pelillisyydellä.
Vuonna 2019 VMP-konserni päätti vaihtaa nimekseen Eezy. Nimi oli ollut käytössä konserniin kuuluvalla Eezy Kevytyrittäjillä vuodesta 2008 lähtien.
Huhtikuussa 2021 kerrottiin, että Eezy VMP ja Eezy Henkilöstöpalvelut yhdistyvät. Uuden organisaation nimeksi tuli Eezy Henkilöstöpalvelut.
Tunnustuksia

Sekä VMP että sen perustaja Savolainen ovat saaneet lukuisia tunnustuksia:
Ernst & Youngin Länsi- ja Etelä-Suomen kasvuyrittäjäpalkinto 2004
Suomen paras franchiseketju 2005
Varsinais-Suomen yrittäjien yrittäjäpalkinto 2007
Eteran työkykypalkinto 2017
Aiheesta muualla

VMP Varamiespalvelun verkkosivusto (Arkistoitu – Internet Archive)
yrityksen aiempi logo
Jalkapallon Euroopan-mestaruuskilpailut 2020 – Lohko E

Jalkapallon Euroopan-mestaruuskilpailujen 2020 E-lohkossa pelasivat Espanja, Puola, Ruotsi ja pudotuspelien B-polun voittaja. Ottelut pelattiin 14.–23. kesäkuuta 2021 San Mamésilla Bilbaossa ja Aviva Stadiumilla Dublinissa.
Joukkueet

| Arvonta- sijoitus | Joukkue | Karsiutumistapa | Esiintyminen turnauksessa | Edellinen esiintyminen | Edellinen paras sijoitus | Karsinnan ranking marraskuu 2019 | FIFA:n ranking toukokuu 2020 |
| --- | --- | --- | --- | --- | --- | --- | --- |
| E1 |  Espanja | Lohko F:n voittaja | 11 11. | 2016 | 01 Voittaja (1964, 2008, 2012) | 5 | 8 |
| E2 |  Ruotsi | Lohko F:n toinen | 07 7. | 2016 | 03 Välierät (1992) | 17 | 18 |
| E3 |  Puola | Lohko G:n voittaja | 04 4. | 2016 | 05 Puolivälierät (2016) | 8 | 21 |
| E4 |  Slovakia | Pudotuspelien B-polun voittaja | 02 2. | 2016 | 08 Neljännesvälierät (2016) | 22 | 36 |
Sijoitukset

| Sij>  | Joukkuen • k •  | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Ruotsi | 3 | 2 | 1 | 0 | 4 | 2 | +2 | 7 | Etenee pudotuspeleihin |
| 2 |  Espanja (I) | 3 | 1 | 2 | 0 | 6 | 1 | +5 | 5 | Etenee pudotuspeleihin |
| 3 |  Slovakia | 3 | 1 | 0 | 2 | 2 | 7 | −5 | 3 |  |
| 4 |  Puola | 3 | 0 | 1 | 2 | 4 | 5 | −1 | 1 |  |
.
Ottelut > Puola vs. Slovakia

Puola  v  Slovakia
| Puola  | 1–2 |  Slovakia |
| --- | --- | --- |
|  Linetty  46'  | Raportti |  Szczęsny  18' (om.)  Škriniar  69'  |
Ottelut > Espanja vs. Ruotsi

Espanja  v  Ruotsi
| Espanja  | 0–0 |  Ruotsi |
| --- | --- | --- |
|  | Raportti |  |
Ottelut > Ruotsi vs. Slovakia

Ruotsi  v  Slovakia
| Ruotsi  | 1–0 |  Slovakia |
| --- | --- | --- |
|  Forsberg  77' (rp.)  | Raportti |  |
Ottelut > Espanja vs. Puola

Espanja  v  Puola
| Espanja  | 1–1 |  Puola |
| --- | --- | --- |
|  Morata  25'  | Raportti |  Lewandowski  54'  |
Ottelut > Slovakia vs. Espanja

Slovakia  v  Espanja
| Slovakia  | 0–5 |  Espanja |
| --- | --- | --- |
|  | Raportti |  Dúbravka  30' (om.)  Laporte  45+3'  Sarabia  56'  Torres  67'  Kucka  71' (om.)  |
Ottelut > Ruotsi vs. Puola

Ruotsi  v  Puola
| Ruotsi  | 3–2 |  Puola |
| --- | --- | --- |
|  Forsberg  2', 59'  Claesson  90+4'  | Raportti |  Lewandowski  61', 84'  |
Enkeli sininen

| Enkeli sininen |
| --- | --- |
Nimi:  Enkeli sininen
Tekijä:  Ina Colliander
Valmistumisvuosi:  1959
Teostyyppi:  Puupiirros
Kokoelma:  Kansallisgalleria
Sijainti:  Ateneum
Enkeli sininen on taiteilija Ina Collianderin (1905-1985) väripuupiirros vuodelta 1959. Se on osa Collianderin suurikokoisinta puupiirrossarjaa, kooltaan 94,5 × 58,4 cm. Ateneumin taidemuseo osti sen kokoelmiinsa heti sen valmistumisvuonna, vuonna 1959.
Suomen parhaimpiin puupiirrostaiteilijoihin kuulunut Colliander luotti karheaan puupiirrosjälkeen. Se oli hänen mielestään aidompaa ja sielukkaampaa kuin teknisesti viimeistellympi kaivertaminen. Enkeli sinisessä on samoja piirteitä kuin hänen aiemmassa tuotannossaan, mutta myös viitteitä ikoneista ja Bysantin taiteesta. Hänen grafiikkaansa on jäljitetty myös Munchin ja Gauguinin puupiirroksiin. Teoksen syntyessä taiteilija oli jo vakiinnuttanut asemansa, hänellä oli oma ateljee ja hän pääsi edustamaan Suomea Venetsian biennaaliin vuonna 1960.
Aiheesta muualla

teos Suomen Kansallisgallerian sivuilla: Kokoelmat: Enkeli sininen.  (Arkistoitu – Internet Archive)
Eeva Vilkkumaa

Eeva Kristiina Vilkkumaa (s. 7. tammikuuta 1981 Helsinki) on suomalainen tekniikan tohtori ja Aalto-yliopiston apulaisprofessori. Aiemmin hän on toiminut muusikkona ja musiikkinäyttelijänä.
Musiikkiura

Vilkkumaa harrasti tanssia ja laulua jo lapsuudessaan. Hän tanssii, laulaa sekä soittaa kitaraa ja pianoa. Hän on näytellyt Grease-musikaalissa ja Helsingin kaupunginteatterissa Tuhkimon pääosassa. Kesällä 2004 hän esiintyi Peacockin Saturday Night Feverin päätähtenä. Vilkkumaa on myös tanssinut balettia Kansallisoopperan balettikoulussa ja esiintynyt Carmenin ja Toscan lapsikuoroissa.
Tieteellinen ura

Vuonna 2008 hän valmistui diplomi-insinööriksi.  Vilkkumaa on tekniikan tohtori. Hän väitteli tohtoriksi 2014 ja väitöskirjan aihe oli Malliperusteisia päätösprosesseja agendan rakentamiseen ja hankerahoitukseen. Hänet on nimitetty apulaisprofessoriksi Aalto-yliopistoon. Vuonna 2020 Vilkkumaan tutkimusaiheita olivat epävarmuuksien mallintaminen, ryhmäpäätöksenteko ja monivaiheiset päätösprosessit.
Perhe

Eeva Vilkkumaan vanhempi sisar on Maija Vilkkumaa.